Publication: Magyar Közlöny
Issue: MK-2004-59 (Year: 2004, Number: 59)
Era: 2004-2010
Section: 3. számú melléklet a 74/2004. (IV. 29.) GKM rendelethez
Paragraph Index: 3440

2. A NEHITI köteles az átvett nemesfémtárgyba a fémjelet és a NEHITI jelét a B) pont alatti betûsoros tárgymutatóban megjelölt helyre tisztán és felismerhetõen beütni. A fémjel elhelyezését illetõen az általános elv a következõ: ha a tárgy egy darabból áll, tehát sem tartozékai sem forrasztott alkatrészei, díszítései nincsenek, akkor a tárgy fémjelet kap. Amennyiben a tárgyat tartozékkal látják el, vagy a tárgynak forrasztott alkatrészei, díszítései vannak, akkor ezeken is alkalmazni kell a megfelelõ fémjelet. Ha az elõbb említett kiegészítõket megfelelõ felület hiánya miatt fémjelezni nem lehet, akkor azt a fõrészt, melyhez a kiegészítõ tartozik, a NEHITI jelével kell ellátni. Erre az elvre utal a B) pont alatti betûsoros tárgymutatóban a tárgyak fõ részénél az alkalmazandó jelek után zárójelbe írt H betû. Ha a beütött fémjel vagy a NEHITI jele nem ismerhetõ fel, vagy nem eléggé tiszta, a megrendelõ a nemesfémtárgy átvételekor vagy az azt követõ nyolc napon belül a NEHITI-tõl a fémjelnek vagy a NEHITI jelének helyes beütését kérheti. A NEHITI kártalanítási felelõsséggel tartozik az eljárása során okozott károkért, kivéve az e rendeletben meghatározott eseteket.

Source: https://magyarkozlony.hu/hivatalos-lapok/f874aef6ac98f631e936323bcf23be9d6c4c29a9/dokumentumok/cd75894b396d7efd9c7cb38c12dd4511f0183ee4/letoltes